ולא היה בינינו אלא זוהר 
ולא היה בינינו אלא זוהר ; זוהר עניו של השכמה ברחוב כפרי ; ולבלובו של גן בטרם פרי ; בלובן תפרחתו יפת התואר. ; ומה מאוד צחקת באמרי ; כי אל השחר הענוג כורד ; אקרב ואקטפנו למזכרת ; ואשמרנו בין דפי ספרי. ; את זרועך נשאת, התזכור? ; והנידות אט ענף תפוח, ; ועל ראשי ירד מטר צחור. ; מטר צחור; מאחורי גבך הכפר ניעור, ; החלונות נצטלצלו עם רוח - ; ולא היה בינינו אלא אור.; אלא אור.; אפילו בחלום לא ראיתיך; מאז נפרדנו. הלילות יורדים; על תנומתי כעננים כבדים.; מחנק ואלם. לא עוד ביקשתיך. ; דמי יבש ברוח הקדים,; ליבי שפל מאד והאילת; לא עוד תרעיף בבוקר פז ותכלת; אור דבש על עפעפי החרדים.;  רק לעיתים, עם רדת הגשמים,; עת כי עולים מאדמה גוססת; ריחות קמילה בשעת הדמדומים.; דמדומים.; זכרון קולך הרך והתמים; יעיר את שתיקתי בצליל של חסד-; בשורת חדוה מעבר לימים.; לימים.; ולא היה בינינו אלא זוהר ; זוהר עניו של השכמה ברחוב כפרי ; ולבלובו של גן בטרם פרי ; בלובן תפרחתו יפת התואר. ; ומה מאוד צחקת באמרי ; כי אל השחר הענוג כורד ; אקרב ואקטפנו למזכרת ; ואשמרנו בין דפי ספרי; ולבלובו של גן בטרם פרי; ולא היה בינינו אלא אור; 